**Ministru kabineta noteikumu projekta „Grozījumi Ministru kabineta 2003. gada 29.aprīļa noteikumos Nr.239 “Finanšu ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa, kas paredz, ka ministrijas darbību reglamentē Ministru kabineta apstiprināts nolikums.Ministru kabineta 2011.gada 29.novembra sēdes protokollēmumā (sēdes protokola Nr.70 42§ 7.punkts) uzdots Finanšu ministrijai sagatavot un iesniegt Ministru kabinetā Ministru kabineta 2003.gada 29.aprīļa noteikumu Nr.239 „Finanšu ministrijas nolikums” grozījumu projektu, sakarā ar akciju sabiedrības „Augstsprieguma tīkls” akciju iegādi valsts īpašumā. Vienlaikus grozījumi Ministru kabineta 2003.gada 29.aprīļa noteikumos Nr.239 „Finanšu ministrijas nolikums” (turpmāk – Finanšu ministrijas nolikums) izstrādāti, ņemot vērā Iekšējā audita 2010.gada 30.marta ziņojuma par komercdarbības atbalsta kontroles auditu Finanšu ministrijā ieteikumus Nr.2.1., audita ziņojumu Nr. M-15-11/18 par nepieciešamību precizēt un loģiski sastrukturizēt informāciju par iestādes darbības nozarēm, apakšnozarēm, funkcijām un uzdevumiem Finanšu ministrijas nolikumā, lai sabiedrībai sniegtu pilnīgu un viennozīmīgi saprotamu priekšstatu par Finanšu ministrijas darbības jomām, un audita ziņojumu Nr.M-6-11/26 par valsts finanšu stabilitātes nodrošināšanu un ekonomiskās attīstības veicināšanu, jo Finanšu ministrijas nolikums nav aktualizēts kopš 2009.gada, tāpēc nepieciešams minētos noteikumus aktualizēt atbilstoši faktiskajai situācijai. |
| 2. | Pašreizējā situācija un problēmas | Ministru kabinets 2011. gada 29. novembrī (sēdes protokola Nr.70 42§ 7.punkts) ir pieņēmis rīkojumu, kas paredz, ka Finanšu ministrija iegādājas Latvijas Republikai visas akciju sabiedrības „Latvenergo” īpašumā esošās akciju sabiedrības „Augstsprieguma tīkls” kapitāla daļas, iegūstot izšķirošo ietekmi akciju sabiedrībā. Bez tam Ministru kabinets ar 2011.gada 19.jūlija rīkojumu Nr.325(protokols Nr.44) nolēma pārdot valstij piederošās akciju sabiedrības „Jelgavas siltumtīklu uzņēmums” akcijas un nodot tās turējumā valsts akciju sabiedrībai „Privatizācijas aģentūra”. Ievērojot minēto, nepieciešams izdarīt grozījumus Finanšu ministrijas nolikumā. Ministrijā, veiktās struktūras optimizācijas dēļ, vairs nav patstāvīgo struktūrvienību, kuras saglabājušās Finanšu ministrijas nolikumā un Finanšu ministrijas nolikuma attiecīgās normas jāprecizē atbilstoši faktiskajai situācijai.Valsts pārvaldes iekārtas likuma 16.panta pirmā daļa nosaka, ka tiešās valsts pārvaldes iestādes darbību regulē Ministru kabineta apstiprināts nolikums. Finanšu ministrijas nolikumā ir ietverta vispārēja informācija par iestādes struktūrvienību sadalījumu un vispārējo padotību (departamenti, nodaļas, valsts sekretāra vietnieki, administrācijas vadītājs, skat., minēto noteikumu 12., 13. un 14.punktu).Ievērojot, ka Finanšu ministrija ar attiecīgu departamentu starpniecību veic gan vadošās iestādes, gan revīzijas iestādes funkcijas, bet atbilstoši Eiropas Savienības struktūrfondu un Kohēzijas fonda vadības likuma 9.panta ceturtajai daļai un 11.panta trešajai daļai šo iestāžu funkcijām ir jābūt nodalītām no citām funkcijām (vadošās iestādes funkcijām no revīzijas iestādes funkcijām), kā arī, ka revīzijas iestāde atbilstoši Eiropas Savienības struktūrfondu un Kohēzijas fonda vadības likuma 11.panta pirmajai daļai var pieprasīt informāciju un uzraudzīt arī vadošās iestādes darbību, tad šo abu iestāžu funkcionālo padotību nedrīkst īstenot viena augstākā amatpersona un revīzijas iestādes funkcionālā padotība ir jānodala no administratīvās padotības. Tā kā šāds vispārīgs regulējums ir iekļauts Finanšu ministrijas nolikumā, tad attiecīgi ir jāprecizē nolikums atbilstoši faktiskajai un tiesiskajai situācijai. Vienlaicīgi arī Finanšu ministrijas funkcijas jāpapildina ar revīzijas iestādes uzdevumu veikšanu.Atbilstoši Iekšējā audita departamenta ieteikumiem Nr.2.1. ir nepieciešams minētajos noteikumos precizēt kompetenču sadalījumu komercdarbības atbalsta kontroles jomā starp Finanšu ministriju un Zemkopības ministriju. Vienlaicīgi nepieciešams Finanšu ministrijas funkciju komercdarbības atbalsta kontroles jomā iekļaut arī nolikuma 1.punktā pie vispārējās Finanšu ministrijas kompetences apraksta, jo līdz šim nolikuma 1.punktā šī informācija nav bijusi iekļauta, lai gan noteikta kā viena no ministrijas veiktajām funkcijām nolikuma 5.1.apakšpunktā.Iekšējā auditā Nr.M-15-11/18 tika izteikta nepieciešamība precizēt un loģiski sastrukturizēt informāciju par iestādes darbības nozarēm, apakšnozarēm, funkcijām un uzdevumiem Finanšu ministrijas nolikumā, lai pamatfunkciju un uzdevumu sadalījums pēc reorganizācijas sabiedrībai sniegtu pilnīgu un viennozīmīgi saprotamu priekšstatu par Finanšu ministrijas darbības jomām. Līdz ar to nepieciešams iekļaut Finanšu ministrijas nolikumā informāciju par uzdevumiem, kurus Finanšu ministrija pilda un kuru īstenošanu veic konkrētas struktūrvienības, bet kuras nav ietvertas Finanšu ministrijas nolikumā, piem., atbilstoši Sabiedriskā labuma organizāciju likuma 5., 6. un 7.pantam sabiedriskā labuma organizāciju reģistru, kā arī statusa piešķiršanas procesu regulē Finanšu ministrijas padotībā esošais Valsts ieņēmumu dienests, līdz ar to arī politiku minētajā jomā ir jāizstrādā Finanšu ministrijai. Savukārt citas veicamās funkcijas, kas iekļautas Finanšu ministrijas nolikuma 1.punktā, piem., izložu un azartspēļu organizēšanas politika, patērētāju interešu aizsardzības politika dārgmetālu, dārgakmeņu un to izstrādājumu izmantošanas jomā, nav ietvertas pie uzskaitītajiem Finanšu ministrijas uzdevumiem Finanšu ministrijas nolikuma 5.punktā.Bez tam, tā kā Latvijas Republikai kā Eiropas Savienības dalībvalstij ir jāveic dalībvalsts maksājumi ES budžetā, nodrošinot Latvijas Republikas kā Eiropas Savienības dalībvalsts saistību izpildi, piedaloties Eiropas Kopienas pašu resursu sistēmā atbilstoši attiecīgajam Eiropas Kopienas *acquis communautaire* (Eiropas Kopienas tiesību aktu un pienākumu kopums) un šo saistību izpildi veic Finanšu ministrija, tad nepieciešams šo uzdevumu iekļaut Finanšu ministrijas nolikumā.Tāpat atbilstoši Valsts pārvaldes iestāžu nodarīto zaudējumu atlīdzināšanas likuma 24.panta pirmajai daļai likumā noteiktajos gadījumos zaudējumu atlīdzināšanu privātpersonām veic Finanšu ministrija. Minētais uzdevums nav ietverts Finanšu ministrijas nolikumā, kā rezultātā arī šajā gadījumā ir jāprecizē nolikums, iekļaujot minēto uzdevumu Finanšu ministrijas nolikumā.Auditā Nr.M-6-11/26 tika sniegts ieteikums papildināt nolikumu ar deleģējumu Finanšu ministrijai finanšu tirgus politikas jomā, kas līdz šim nav bijis iekļauts Finanšu ministrijas nolikumā, lai gan atbilstoši Finanšu ministrijas 2011.gada 14.marta reglamentam Nr.12-16/3 „Finanšu ministrijas Finanšu tirgus politikas departamenta reglaments” Finanšu ministrija ar kompetentā departamenta starpniecību, cita starpā, analizē finanšu tirgus situāciju valstī un koordinē ministrijas pozīcijas izstrādi par finanšu tirgus politikas jautājumiem; izstrādā nostāju un koordinē rīcību attiecībā uz Latvijas Republikas finanšu tirgus institūcijām, kurās valsts ir akcionārs vai ministrija ir valsts kapitāla daļu turētāja, restrukturizāciju un tālāku attīstību; nodrošina valsts politikas izstrādi un vadību finanšu tirgus jautājumos, tajā skaitā, veic valsts atbalsta programmu finanšu tirgus darbībai izstrādes koordināciju un to ieviešanas un darbības pārraudzību, kā arī veic citus uzdevumus finanšu tirgus politikas jomā. |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība | Lai izpildītu Ministru kabineta 2011. gada 29. novembra (sēdes protokola Nr.70 42§ 7.punkts) rīkojumu, kas paredz, ka Finanšu ministrija iegādājas Latvijas Republikai visas akciju sabiedrības „Latvenergo” īpašumā esošās akciju sabiedrības „Augstsprieguma tīkls” kapitāla daļas, noteikumu projekta 10.punkts paredz Finanšu ministrijas nolikuma 25.punktu papildināt ar 25.8. apakšpunktu.Tā kā Ministru kabinets ar 2011.gada 19.jūlija rīkojumu Nr.325(protokols Nr.44) nolēma pārdot valstij piederošās akciju sabiedrības „Jelgavas siltumtīklu uzņēmums” akcijas un nodot tās turējumā valsts akciju sabiedrībai „Privatizācijas aģentūra”, noteikumu projekta 9.punkts paredz svītrot no Finanšu ministrijas nolikuma 25.5.apakšpunktu.Ievērojot, ka ministrijā reorganizācijas rezultātā vairs nav patstāvīgo struktūrvienību, tad ar noteikumu projekta 4., 6.-8.punktu tiek precizētas Finanšu ministrijas nolikuma 12., 13., 14.punkts un izslēgts 16.punkts, kas saturēja regulējumu attiecībā uz patstāvīgajām struktūrvienībām, kā rezultātā nolikums vairs neparedz šādu struktūrvienību esamību.Ievērojot, ka Finanšu ministrija ar attiecīgu departamentu starpniecību veic gan vadošās iestādes, gan revīzijas iestādes funkcijas, bet atbilstoši Eiropas Savienības struktūrfondu un Kohēzijas fonda vadības likuma 9.panta ceturtajai daļai un 11.panta trešajai daļai šo iestāžu funkcijām ir jābūt nodalītām no citām funkcijām (vadošās iestādes funkcijām no revīzijas iestādes funkcijām), kā arī, ka Finanšu ministrijas nolikums satur vispārīgu ministrijas struktūrvienību padotības definēšanu, tad noteikumu projekta 5.punkts paredz nodalīt revīzijas iestādes funkcionālo un administratīvo padotību. Līdz ar to tiek panākts, ka ir vispārīgi zināma revīzijas iestādes padotība un augstāku amatpersonu kompetences apjomi attiecībā uz revīzijas iestādi. Vienlaicīgi arī Finanšu ministrijas uzdevumi ir papildināti ar revīzijas iestādes uzdevumu veikšanu (noteikumu projekta 3.punkts papildina Finanšu ministrijas nolikumu ar 5.14.apakšpunktu), nodrošinot, lai pamatfunkciju un uzdevumu sadalījums sabiedrībai sniegtu pilnīgu un viennozīmīgi saprotamu priekšstatu par Finanšu ministrijas darbības jomām.Lai atbilstoši Iekšējā audita departamenta ieteikumiem Nr.2.1 precizētu kompetenču sadalījumu komercdarbības atbalsta kontroles jomā starp Finanšu ministriju un Zemkopības ministriju un Finanšu ministrijas funkciju komercdarbības atbalsta kontroles jomā iekļautu arī nolikuma 1.punktā pie vispārēja Finanšu ministrijas kompetences apraksta, ar noteikumu projekta 1. un 2.punktu ir precizēts Finanšu ministrijas nolikuma 1.punkts un 5.1.apakšpunkts. Lai izpildītu iekšējā audita Nr.M-15-11/18 ieteikumus par nepieciešamību precizēt un loģiski sastrukturizēt informāciju par iestādes darbības nozarēm, apakšnozarēm, funkcijām un uzdevumiem, t.sk., iekļaujot faktiski veicamās funkcijas un uzdevumus, kuri nav norādīti Finanšu ministrijas nolikumā, bet izriet no normatīvajiem aktiem (piem., Valsts pārvaldes iestāžu nodarīto zaudējumu atlīdzināšanas likuma) vai norādīti tikai Finanšu ministrijas nolikuma 1.punktā, bet ne 5.punktā (pie uzdevumiem), vai izriet no Latvijas Republikas kā dalībvalsts saistībām, ar noteikumu projekta 3.punktu Finanšu ministrijas nolikuma 5.punktā papildināti Finanšu ministrijas veiktie uzdevumi (iekļaujot 5.15.- 5.20.apakšpunktu). Tādējādi tiek nodrošināts, ka pamatfunkciju un uzdevumu sadalījums sabiedrībai sniedz pilnīgu un viennozīmīgi saprotamu priekšstatu par Finanšu ministrijas darbības jomām.Lai izpildītu audita Nr.M-6-11/26 ieteikumu papildināt nolikumu ar deleģējumu Finanšu ministrijai finanšu tirgus politikas jomā, kas līdz šim nav bijis iekļauts Finanšu ministrijas nolikumā, Finanšu ministrijas nolikums tiek papildināts ar 5.18 apakšpunktu, paredzot Finanšu ministrijai uzdevumu koordinēt finanšu tirgus politikas veidošanu valsts finanšu stabilitātes nodrošināšanai un ekonomiskās attīstības veidošanai. |
| 5. | Projekta izstrādē iesaistītās institūcijas | Finanšu ministrija. |
| 6. | Iemesli, kādēļ netika nodrošināta sabiedrības līdzdalība |  Projekts primāri ietekmē tikai Finanšu ministriju un tās padotības iestādes, nosakot ministrijas funkcijas, uzdevumus, struktūru un padotības iestādes. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts primāri ir attiecināms uz Finanšu ministrijas un tās padotības iestāžu darbiniekiem un amatpersonām – aptuveni 4980, kā arī sekundāri uz visu sabiedrību kopumā, ņemot vērā, ka Ministru kabineta noteikumi kā ārējais normatīvais akts ir saistoši ikvienam tiesību subjektam |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums |  Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Finanšu ministrija. |
| 2. | Projekta izpildes ietekme uz pārvaldes funkcijām |  Projekts neparedz jaunas funkcijas vai uzdevumus, kurus jau neveiktu Finanšu ministrija, bet aktualizē un nostiprina jau faktiski Finanšu ministrijas veiktās funkcijas. Līdz ar to Finanšu ministrijas nolikums tikai precizē Finanšu ministrijas veiktās funkcijas un neietekmē esošās pārvaldes funkcijas.  |
| 3. | Projekta izpildes ietekme uz pārvaldes institucionālo struktūru. Jaunu institūciju izveide |  Jaunas institūcijas izveide nav paredzēta. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija |  Projekts šo jomu neskar. |
| 6. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

Finanšu ministrs A.Vilks

31.01.2012. 11:47

 1650

I.Bērziņa

67095484, Ivanda.Berzina@fm.gov.lv